Iktatószám: HIV/12679-4/2023.

Napirend sorszáma:

**ELŐTERJESZTÉS**

**Hévíz Város Önkormányzat Képviselő-testületének**

**2023. június 29-i nyilvános ülésére**

**Tárgy:** Hévíz Város Önkormányzat 2023. évi költségvetéséről szóló 2/2023. (II.09.) rendelet módosítása

**Az előterjesztő:** Papp Gábor polgármester

**Készítette:** Szintén László közgazdasági osztályvezető

Boros Lajosné számviteli ügyintéző

**Megtárgyalta:** Pénzügyi, Turisztikai és Városfejlesztési Bizottság,

Emberi Erőforrások Bizottság,

Ügyrendi és Jogi Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**BEVEZETŐ**

Tisztelt Képviselő-testület!

Az önkormányzat gazdálkodásának jogszabályi háttere lényegében nem változott az elmúlt évben. Az államháztartásról szóló 2011. évi CXCV. törvény (továbbiakban Áht.) 34. § (1) bekezdése alapján a helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról - (2) és (3) bekezdésben meghatározott kivétellel – a képviselő-testület dönt.

A helyi önkormányzat költségvetési rendelete lehetővé teheti a polgármester számára a helyi önkormányzat bevételeinek és kiadásainak módosítását és a kiadási előirányzatok közötti átcsoportosítást.

Az Áht. 34. § (4) bekezdés szerint a képviselő-testület a (2) és (3) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyalmódosítja költségvetési rendeletét.

Ha év közben az Országgyűlés, a helyi önkormányzatot érintő módon a támogatások előirányzatait zárolja, azokat csökkenti, törli, akkor az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

A (3) bekezdés szerint a helyi önkormányzati költségvetési szerv bevételi és kiadási előirányzatait – a Kormány rendeletében meghatározott esetben – a helyi önkormányzati költségvetési szerv saját hatáskörében módosíthatja, kiadási előirányzatokat egymás között átcsoportosíthatja.

Hévíz Város Önkormányzat 2023. évi költségvetéséről szóló 2/2023. (II. 09.) rendelet módosítása vált szükségessé. A jelenlegi módosítás elsősorban a működési bevételi és kiadási előirányzatok realizálását, az államháztartáson belülről és kívülről átvett; államháztartáson belülre és kívülre átadott pénzeszköz előirányzott összegének módosulását, a felhalmozási kiadási előirányzatok változását, valamint a Képviselő-testületi döntések költségvetési rendeleten való átvezetését tartalmazza.

**2.**

**BEVÉTELEK**

Az önkormányzat és intézményei bevételi főösszege jelen rendelet módosítás hatására intézményenként eltérő, de összességében 338 774 ezer forinttal nő, pénzforgalmi szempontból működési bevételek előirányzata 103 923 ezer forinttal, a felhalmozási bevételek előirányzata pedig 276 998 ezer forinttal nő, a finanszírozási bevételek pedig 42 147 ezer forinttal csökkentek.

Az **Önkormányzat** bevételi főösszege előirányzata 328 275 ezer forinttal nőtt. A pénzforgalmi bevételi előirányzatát több tényező is befolyásolta pozitív és negatív irányba is, melyek működési egyenlege 97 219 ezer forinttal, felhalmozási egyenlege 276 998 ezer forinttal növekedett. A változás első sorban a különböző támogatásokat érinti.

Az *állami támogatásokat* érintően tárgy évben is vannak és lesznek változások, de még nem minden adat ismert.

* Évente két alkalommal (májusban és októberben) a jogszabály lehetővé teszi az állami támogatás tervezésekor közölt mutatószámok módosítását a már ismert tényadatok alapján. A 2023. májusi felmérésben magadott mutatószámok üzemeltetési támogatásra történő összegszerű hatása az előterjesztés készítéséig még nem nem jelent meg az eredmények között az EBR42 rendszerben, ezáltal az óvoda működtetésének az egyháznak történő átadásának költségvetési hatása sem látható a jelenlegi módosításban.
* Könyvtári érdekeltséget növelő támogatás összege szintén nem érkezett még meg az önkormányzat számlájára.
* A minimálbér és garantált bérminimum, valamint a pedagógusok bérének 2023. január 1-től történő emeléséhez a települési önkormányzatok számára biztosítandó támogatásról szóló 68/2023. (III.10.) korm. rendelet alapján összesen 43.458.387,- forint plusz támogatásban részesült az önkormányzat. Az összeg intézményenkénti megoszlása:

Polgármesteri Hivatal: 6 162 240 Ft

Brunszvik Teréz Napközi Otthonos Óvoda: 10 578 198 Ft

TASZII: 23 727 720 Ft

GAMESZ: 2 990 229 Ft

Az *Egyéb működési és felhalmozási célú támogatások államháztartáson belülről* sorokon a változásokat a különböző pályázatok elszámolásából eredő bevételek, illetve újonnan elnyert pályázatok előlegként kiutalt támogatási összegei okozzák. Nagyobb mértéket képviselő tételek:

* Knowledge Well elszámolás 8 047 ezer forint,
* Szociális tüzelőanyag vásárlásához támogatás 2 107 ezer forint,
* Hévíz-Balaton-Zalai Dombhátak Leader Egyesület -Válaszd a hazait" -halsnapok - 2022. évi elszámolás alapján 7 960 ezer forint,
* GINOP-7.1.6-16-2017-00004 Festetics sétány időközi elszámolás alapján 11 333 ezer forint,
* 2022. évi állami támogatás elszámolás alapján járó plusz támogatás 3 221 ezer forint,
* Jelzőrendszeres házi segítségnyújtás támogatását 2023. évtől közvetlenül a TASZII kapja, ezért az Önkormányzat költségvetéséből a tervezett összeg kivezetésre került, azaz 1 900 ezer forint,
* TOP\_PLUSZ-1.1.3-21-ZA1-2022-00014 Turisztikai Infrastrukturális fejlesztések Hévízen pályázat előlege 299 991 ezer forint.

A Finanszírozási bevételekben történő módosulást az előző évi maradvány a 2022. évi Zárszámadási rendelettel történő realizálása és a közfoglalkoztatás nettó finanszírozás megelőzése jelenti.

Az **Intézmények** költségvetésénekbevételi oldala minden esetben módosult az előző évi költségvetési maradvány realizálásával. Ezen felül:

* A Brunszvik Teréz Napközi Otthonos Óvodának 2022. évi energia visszatérítéséből 4 285 ezer forint bevétele keletkezett.
* A Gróf I. Festetics György Művelődési Központnak közüzemi díj megtérítésként 454 ezer forint, Árpádkori templom adományaiból 235 ezer forint bevétel folyt be.
* Jelzőrendszeres házi segítségnyújtás támogatását 2023. évtől közvetlenül a TASZII kapta, most 1 730 ezer forint összegben.

Mindhárom intézmény esetében a bevétellel szembeni intézményfinanszírozás csökkenés miatt a költségvetési főösszeg nem változott.

**3.**

**KIADÁSOK**

Az önkormányzat és intézményei kiadási főösszege a bevételi főösszeggel megegyezően jelen rendelet módosítás hatására intézményenként eltérő, de összességében 338 774 ezer forinttal nőtt, pénzforgalmi szempontból működési kiadási előirányzata 123 621 ezer forinttal, a felhalmozási kiadások előirányzata pedig 210 568 ezer forinttal nőtt.

Az **Önkormányzat** működési pénzforgalmi kiadásai összességében 132 767 ezer forinttal felhalmozási pénzforgalmi kiadásai pedig 210 568 ezer forintal nőttek, melyek részleteit a képviselő-testület által meghozott döntések, valamint a pályázatok és a beruházások megvalósítása során felmerült működési és felhalmozási kiadások közötti átcsoportosítások határozzák meg.

A *dologi kiadások* változására nagyobb mértékben kiható tételek:

* Ügyelet Nonprofit Közhasznú Kft-vel kötött szerződés 10 785 ezer forint,
* TOP\_PLUSZ-1.1.3-21-ZA1-2022-00014 Turisztikai Infrastrukturális fejlesztések Hévízen 87 687 ezer forint,
* Hévíz folyóirat + 1 kiadvány 5 300 ezer forint,
* Hévíz, Kossuth L. utca 5. épület energiakorszerűsítése a Hévüz Kft-vel közösen 2 540 ezer forint,
* Hévízi Futófesztivál Önkormányzat által bevállalt költségei 2 450 ezer forint,
* KEHOP-4.1.0-15-2016-00050 Hévízi-tó átfogó tóvédelmi program lezárult,
* TOP-3.3.2-21 Helyi eü és szoc infrastruktúra fejlesztés megalapozó dokumentumának készítése 2 000 ezer forint.

Az *államháztartáson belülre történő* *működési célú támogatás* növekedését a már bevételeknél is említett nemzetközi pályázatok elszámolása képezi, valamint csökkent a Jelzőrendszeres házi segítségnyújtás költségenek kivezetésével, mivel azok már – a bevételeknél is említettek szerint - közvetlenül a TASZII -nál jelentkeznek.

Az *államháztartáson kívülre történő* *működési célú támogatás* növekedésében az alábbi tételek játszanak szerepet:

* 8/2023 (II.09.) KT határozat alapján Hévíz Sportkör támogatása 15 000 ezer forint összegben,
* 69/2023(IV.27.) KT határozat alapján támogatások 2 152 ezer forinttal történő csökkenése a tervezetthez képest.

A *Működési célú céltartalék és az általános tartalék*összegét befolyásolták a felsorolt, nem tervezett bevételek és kiadások változása, a nemzetközi pályázatok elszámolásából eredő árfolyamkülönbségek, valamint az eddig felsorolt testületi döntések,kötelezettségek.

A polgármesteri keretből került finanszírozásra a Hévízi Sportkör támogatásából 2 000 ezer forint mértékben, az ajándékba kapott Petőfi szobor átvállalt ÁFA fizetési kötelezettsége 208 ezer forint összegben, valamint a szobor talapzatának készítése 762 ezer forintért.

A B*eruházások* tervezett összegében az alábbi tételek eredményezték a változást:

- 53/2023 (II.09.) KT határozat alapján a Deák tér 1. szám alatti ingatlan akadálymentesítése bruttó 12 827 ezer forint összegben.

- TOP-3.1.1-15-ZA1-2016-00007 Hévíz városának fenntartható közlekedésfejlesztése,

- GINOP-7.1.9-17-2017-00003 Gyógyhelyfejlesztés,

- és a MFP Kerékpárút építés pályázatok megvalósítása során történő előirányzat változások, átcsoportosítások.

- Legnagyobb mértékben pedig a TOP\_PLUSZ-1.1.3-21-ZA1-2022-00014 Turisztikai Infrastrukturális fejlesztések Hévízen pályázat beruházásokat érintő összege, azaz 212 304 ezer forint.

A *felhalmozási célú államháztartáson belüli támogatások* soron a több bevételi és kiadási sort is érintő Knowledge Well projekt elszámolásából eredő 3 123 ezer forint, valamint a TOP-3.1.1-15-ZA1-2016-00007 Hévíz városának fenntartható közlekedésfejlesztése pályázatból 578 ezer forint visszafizetési kötelezettségek jelennek meg.

Az **Intézmények** kiadási előirányzatainak kisebb mértékű változását több tétel befolyásolta. A **Polgármesteri Hivatal** esetében a Széchenyi Pihenő Kártya felhasználásának veszélyhelyzetben történő eltérő alkalmazásáról szóló 237/2023 (VI.19.) korm. rendelet alapján adható egyszeri juttatás biztosítására a személyi juttatások és munkaadói járulékok előirányzata a dologi kiadások terhére került növelésre.

**GAMESZ** újként megjelenő feladatára, az iskolaudvar játékainak karbantarására 2 540 ezer forint épült be a dologi kiadás előirányzatába.

A **TASZII-**nak a 2020. évi ügyeleti ellátás finanszírozásával kapcsolatban visszafizetési kötelezettsége keletkezett a Magyar Államkincstár felé 2 381 200 forint összegben, valamint a 2022-es közfoglalkoztatási programmal kapcsolatban korrekciós tételként 121 069 forintot kellett visszafizetnie a Zala Vármegyei Kormányhivatalnak, mely összegeket a dologi kiadásokból csoportosítjuk át. Ezeken kívül a közüzemi díjak előirányzatából a számlázott összegek alapján 11 686 ezer forint kivezetésre került az intézményfinanszírozás javára.

**4.**

**LÉTSZÁM**

A költségvetési szervek létszámkerete 2023. január 1-jei időpontra 163,5 fő, melynek időbeli változását költségvetési szervenkénti megbontásban a 2/2023 (II.09.) költségvetési rendelet 22. mellékletében követhető.

**5.**

**ÖSSZEFOGLALÓ**

A jelen előterjesztéssel benyújtott - 2023. évi költségvetés módosításáról szóló - rendelettervezet a város költségvetését 4 689 623 ezer forint bevételi és ugyanannyi összegű kiadási fő összegre módosítja.

Általános indokolás

Hévíz Város Önkormányzat Képviselő-testülete megalkotja a 2023. évi költségvetési rendelet módosításáról szóló önkormányzati rendeletét.

Részletes indokolás

**1. § -3. §**

A költségvetési bevételek és kiadások módosulásának átvezetése.

**4. § -8.§**

Az önkormányzat és a költségvetési szervek költségvetési főösszegének módosulásai.

**9. §**

Hatályba léptető rendelkezések.

Kérem a tisztelt Képviselő-testületet, hogy a – költségvetést módosító rendelettervezet és a tájékoztató mellékletek megismerése és megvitatása után – jelen előterjesztéssel benyújtott költségvetési rendeletmódosítást szíveskedjen elfogadni.

A költségvetési rendelet módosítása minősített többségi szavazattal fogadható el.

**6.**

**Előzetes hatásvizsgálat**

A jogalkotásról szóló 2010. évi CXXX. törvény 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** Hévíz Város Önkormányzat 2023. évi költségvetéséről szóló 2/2023. (II. 09.) rendelet módosítása

**Költségvetési hatása:** A 2023. évi költségvetési rendelet módosításáról szóló rendelet megalkotásához, módosításához kapcsolódó előzetes hatásvizsgálat során megállapítható, hogy az önkormányzatnak az államháztartásról szóló 2011. évi CXCV. törvény 34. §-ában foglalt lehetősége és egyben kötelezettsége, hogy a költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításokról a Képviselő-testület döntsön. A rendeletmódosításra legalább negyedévenként a képviselő-testület döntése szerinti időpontokban, de legkésőbb az éves költségvetési beszámoló elkészítésének határidejéig kerülhet sor.

**Rendelet megalkotásának szükségessége:** A rendeletmódosításról szóló rendelet megalkotásának elmaradása esetén a Képviselő-testület által évközben hozott határozatokban szereplő – az eredeti költségvetésben még nem nevesített - feladatok megvalósításához nem áll rendelkezésre előirányzat. Emiatt a működési és beruházási feladatok végrehajtása nem lehetséges. Az évközben folyósított, az önkormányzatok általános és ágazati feladatokat finanszírozó támogatásainak összege, a kiegészítő támogatások összege, az Áht-n belülről és kívülről átvett pénzek összege, egyéb működési és felhalmozási többletbevételek, - rendeletmódosítás hiányában nem kerülnek átvezetésre az önkormányzat költségvetéséről szóló rendeleten. Emiatt a költségvetési bevétel nem a valós képet mutatná, illetve évközi döntések esetében, a végrehajtás során felmerülő kiadásokra nem állna rendelkezésre a megfelelő előirányzat.

**A jogszabály alkalmazásához szükséges személyi, szervezeti, tárgyi és pénzügyi feltételek**: Jelen költségvetés-módosítási rendelettervezet az Önkormányzatra, és valamennyi intézményére vonatkozóan tartalmaz működési, valamint az Önkormányzat esetében felhalmozási kiadási előirányzat módosítást, illetve a felhalmozási célok közötti átcsoportosítást. A módosítás érinti a személyi juttatásra és munkáltatót terhelő szociális hozzájárulási adóra, dologi kiadásokra, az egyéb működési kiadásokra és a felhalmozási kiadásokra vonatkozó előirányzatokat. Módosul a finanszírozási bevétel és kiadások tervezett összege.

A tárgyi feltételek vizsgálata nem értelmezhető a rendelet megalkotása kapcsán, a pénzügyi feltételek vizsgálatára pedig azért nincs szükség, mivel a pénzügyi feltételeket maga a költségvetés határozza meg.

A költségvetési rendeletmódosítás társadalmi, gazdasági, környezeti és egészségi hatása csupán közvetett, a társadalom és a gazdaság egy szűkebb körét, a város és vonzáskörzetéhez tartozó lakosságot érinti a benne foglalt feladatok és célok megvalósítása érdekében.

**7.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Boros Lajosné | Számviteli ügyintéző |  |  |
| Szintén László | Közgazdasági osztályvezető/pénzügyi ellenőrzés |  |  |
| Dr. Tüske Róbert | Jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Gönye József | GAMESZ igazgató |  |  |
| Hermann Katalin | FGYMK igazgató |  |  |
| Varga András | TASZII intézményvezető |  |  |
| Nagy Sándorné | Brunszvik Óvoda vezető |  |  |