Iktatószám: HIV/11881-1/2023.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2023. június 29-ei rendes nyilvános ülésére**

**Tárgy:** A hivatali helyiségen és hivatali munkaidőn kívül történő házaságkötés díjáról szóló 41/2016. (XI. 30.) önkormányzati rendelet módosítása

**Az előterjesztő:** Papp Gábor polgármester

**Készítette:**  Bertalanné dr. Gallé Vera hatósági osztályvezető

**Megtárgyalta:** Ügyrendi és Jogi Bizottság

Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

Hévíz Város Önkormányzatának Képviselő-testülete 2016. november 30-ai nyilvános ülésén fogadta el a hivatali helyiségen és a hivatali munkaidőn kívül történő házasságkötés díjáról szóló 41/2016. (XI. 30.) önkormányzati rendeletet (a továbbiakban: Ör.). A rendelet 2017. január 1. napján lépett hatályba, módosítására két alkalommal került sor a 11/2017. (IV. 27.) és 23/2022. (IX. 29.) önkormányzati rendeletekkel. Ezen módosítások az anyakönyvvezető részére fizetendő megbízási díj mértékét nem érintették, az anyakönyvvezetőt megillető, munkaidőn kívüli közreműködését járó megbízási díj 2017. január 1-e óta változatlan.

A legutóbbi módosítás alkalmával az energiaárak emelkedésével párhuzamosan a házasságkötés díja került emelésre a hévízieket megillető díjkedvezmény megtartása mellett. Tekintettel arra, hogy az energiaárak emelkedése, illetve a nagymértékű infláció az anyakönyvvezetőt megillető megbízási díj reálértékét nagymértékben csökkentette, szükségessé vált a díj felülvizsgálata.

A jelenlegi szabályozás értelmében a hivatali munkaidőn túl történő házasságkötésben közreműködő anyakönyvvezetőt bruttó 12 000,-Ft díjazás, míg a hivatali munkaidőn kívül, hivatali helyiségen kívül történő házasságkötés esetén bruttó 15.000,-Ft megbízási díj illeti meg (Ör. 7. § (1)-(2) bekezdések).

A megállapítás óta eltelt időszak inflációs hatása miatta javaslom az anyakönyvvezetőnek járó, munkaidőn túl történő közreműködését járó díjazás bruttó 12.000,-Ft-ról bruttó 15.000,-Ft-ra, míg a munkaidőn és hivatali helyiségen kívüli közreműködését járó díjazás bruttó 15.000,-Ft-ról bruttó 20.000,-Ft-ra történő emelését.

Az anyakönyvi eljárásról szóló 2010. évi I. törvény 96. § a) és b) pontjában kapott felhatalmazás arra vonatkozik, hogy az önkormányzat képviselő-testülete rendeletben állapíthassa meg a hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése esetén a többletszolgáltatás ellentételezéseként az önkormányzat részére, valamint az anyakönyvvezető részére fizetendő díj mértékét. Az Ör. 1. melléklet 3. pontja díjmentes szolgálatásokat rögzít, azok megállapítása nem rendeletalkotási tárgy, így annak hatályon kívül helyezése indokolt, az 1. melléklet ennek megfelelően módosul. A melléklet szerinti díjtétélek nem emelkednek.

Tisztelt Képviselő-testület!

Az előterjesztés alapján kérem a rendelet-tervezetet megvitatni és elfogadni szíveskedjenek! A rendelet elfogadása minősített többséget igényel.

**2.**

**Hévíz Város Önkormányzat Képviselő-testületének**

**…/…..(…) önkormányzati rendelete**

**A hivatali helyiségen és a hivatali munkaidőn kívül történő házasságkötés díjáról szóló 41/2016. (XI. 30.) önkormányzati rendelet módosításáról**

Hévíz Város Önkormányzat Képviselő-testülete az anyakönyvi eljárásról szóló 2010. évi I. törvény 96. § *a)* és *b)* pontjában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1. **§**

A hivatali helyiségen és a hivatali munkaidőn kívül történő házasságkötés díjáról szóló 41/2016. (XI. 30.) önkormányzati rendelet 7. § (1)-(2) bekezdések helyébe a következő rendelkezések lépnek:

„(1) A hivatali munkaidőn túl történő házasságkötésben közreműködő anyakönyvvezetőt bruttó 15.000,-Ft díjazás illeti meg.

(2) A hivatali munkaidőn kívül, hivatali helyiségen kívül történő házasságkötés esetén az anyakönyvvezetőt bruttó 20.000,-Ft megbízási díj illeti meg.”

1. **§**

A hivatali helyiségen és a hivatali munkaidőn kívül történő házasságkötés díjáról szóló 41/2016. (XI. 30.) önkormányzati rendelet 1. melléklete helyébe az 1. melléklet lép.

1. **§**

Ez a rendelet 2023. július 1-jén lép hatályba.

dr. Tüske Róbert Papp Gábor

jegyző polgármester

1. melléklet

|  |  |
| --- | --- |
| 1. **Házasságkötés fizetendő díja hivatali munkaidőben** | |
| **A.** | **B.** |
| **Megnevezés** | **Díj (bruttó Ft)** |
| 1. Az anyakönyvvezető irodájában | ingyenes |
| 2. A díszteremben | 25.000 |
| 3. Külső helyszínen | 40.000 |

|  |  |
| --- | --- |
| 1. **Házasságkötés fizetendő díja hivatali munkaidőn kívül** | |
| **A.** | **B.** |
| **Megnevezés** | **Díj (bruttó Ft)** |
| 1. A díszteremben | 25.000 |
| 2. Külső helyszínen | 40.000 |

**A hivatali helyiségen és a hivatali munkaidőn kívül történő házasságkötés díjáról szóló 41/2016. (XI. 30.) önkormányzati rendelet módosításáról**

**Általános indokolás**

Az energiaárak változásával párhuzamosan – tekintettel arra, hogy az önkormányzat ilyen jellegű kiadásai megsokszorozódnak – szükségessé vált az önkormányzat által biztosított szolgáltatások, jelen esetben a házasságkötés díjának felülvizsgálata.

**Részletes indokolás**

**Az 1. §-hoz**

Az anyakönyvvezetőt megillető, 2017. január 1. óta hatályos díjazás emelését tartalmazza.

**A 2. §-hoz**

A kiegészítő szolgáltatások hatályon kívül helyezése miatt módosítja a mellékletet.

**A 3. §-hoz**

Hatályba léptető rendelkezés.

**3.**

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe**: a hivatali helyiségen és a hivatali munkaidőn kívül történő házasságkötés díjáról szóló 41/2016. (XI. 30.) önkormányzati rendelet módosításáról

**Társadalmi-gazdasági hatása**: nem releváns

**Költségvetési hatása**: az anyakönyvvezetőt megillető díjazás emeléséről szól, a költségvetés kiadási oldalát érinti, fedezet a hivatal költségvetésében rendelkezésre áll.

**Környezeti, egészségi hatása**: nincs

**Adminisztratív terheket befolyásoló hatása**: nincs

**Egyéb hatása**: nincs

**A rendelet megalkotásának szükségessége**: az anyakönyvvezetői díjazás mértéke 2017. óta változatlan, időszerűvé vált a felülvizsgálat

**A rendelet megalkotása elmaradása esetén várható következmények**: törvényességi felügyeleti eljárás megindítását várhatóan nem eredményezi.

**A rendelet alkalmazásához szükséges feltételek**:

* **személyi**: rendelkezésre állnak
* **szervezeti**: rendelkezésre állnak
* **tárgyi**: rendelkezésre állnak
* **pénzügyi**: rendelkezésre állnak

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Bertalanné Dr. Gallé Vera | Hatósági osztályvezető |  |  |
| Szintén László | Közgazdasági osztályvezető |  |  |
| dr. Tüske Róbert | törvényességi felülvizsgálat |  |  |